पाएं अपने शहर की ताज़ा ख़बरें और फ्री ई-पेपरडाउनलोड करें
जिले में पिछले 24 घंटे में कोरोना के 489 नए संक्रमित पाए गए हैं। वहीं 128 मरीज स्वस्थ हाेकर घर लाैट गए हैं। साथ ही जिले में एक्टिव संक्रमितों की संख्या बढ़कर 3387 हो गई है। हालांकि की राहत की बात यह है कि गुरुवार को 128 कोरोना संक्रमित निगेटिव से पाजिटिव हुए। वहीं 103 कोरोना संक्रमित जिले के विभिन्न कोविड केयर सेंटर में इलाजरत हैं व शेष होम आइसोलेशन में हैं। जबकि कंटेनमेंट जोन 183 से बढ़कर 229 हो गई है। जिले में कोरोना संक्रमितों की मौत का सिलसिला रूकने का नाम नहीं ले रहा है।
गुरुवार को बेनीपट्टी में 01 कोरोना संक्रमित की मौत हो गई। इसके साथ ही मृतकों की संख्या जिले में बढ़कर 29 हो गई है। वहीं दूसरी ओर सदर अस्पताल में दो लोगों की मृत्यु हो गई। हालांकि स्वास्थयकर्मियों ने बताया कि सदर अस्पताल में मरने वाले दोनों मृतक का कोविड- रिपोर्ट निगेटिव आई है। इनमें से एक बैंकर था व दूसरी वृद्ध महिला राजनगर के अंडीपट्टी की रहने वाली थी। जिले में सर्वाधिक कोरोना पाॅजिटिव मरीज रहिका प्रखंड के हैं। यहां पर 540 से अधिक एक्टिव कोरोना के संक्रमित हैं वहीं सबसे कम लौकहा- खुटौना के हैं।
वहीं गुरुवार को 2466 लोगों को टीका लगाया गया। वहीं एक रिपोर्ट के अनुसार जिले में मृतकों की संख्या बढ़कर 29 हो गई है।जिले से बाहर मरने वालों में सर्वाधिक दरभंगा में 54, भागलपुर-2, गया व मधेपुरा में 1-1 , मुजफ्फरपुर में 3, समस्तीपुर में 6, सुपौल में 4, सीतामढी में 11, पश्चिम चंपारण में 1, सारण में 1, मुंगेर में 1, बागपत में 1 व दिल्ली में 1 की मौत हुई है वहीं पटना में 7 मौत हुई है।
51 से 60 आयु वर्ग के 7 लोगों ने गंवाई जान
एक रिपोर्ट के अनुसार जिले में जिन लोगों की मौत हुई है उसमें 70 से अधिक आयु के 5, 61 से 70 वर्ष के 5, 51 से 60 वर्ष के 7, 41 से 50 वर्ष के 5, 31 से 40 वर्ष के 5 व 21 से 30 वर्ष के 1 कोरोना संक्रमित शामिल हैं। वहीं उम्र के अनुसार जिले में संक्रमित की संख्या इस प्रकार है। जिले में 0 से 10 वर्ष के 75 मरीज, 11 से 20 वर्ष के 325 मरीज, 21 से 30 वर्ष के 769 मरीज सहित अन्य शामिल हैं।
एक्सावधानी बरत कर ही कोरोना को दी जा सकती है मात
^इस बार कोरोना का संक्रमण तेजी से फैल रहा है। ऐसे में लोगों को मास्क व सोशल डिस्टेंसिंग का पालन अवश्य करना चाहिए। साथ ही थोड़ा भी लक्षण पाए जाने पर जांच जरूर करवाएं। वहीं इम्युनिटी बढ़ाने पर भी जोर देना चाहिए। वहीं नियमानुसार जिनकी बारी आए वे टीका अवश्य लें। -डाॅ. आरके सिंह, संचारी राेग पदाधिकारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn